Latipov Halim Rafikovich, fizika-matematika fanlari doktori, professor. H.R. Latipov differensial tenglamalar hisob nazariyasi va uning qoʻllanishi sohasidagi yirik oʻzbek olimi. U tomondan 225 dan ortiq ilmiy va ilmiy-metodik qoʻllanmalar yaratilgan. Shulardan 11 monografiya, va 7 ta darslik. Uning koʻpgina ilmish ishlari Germaniya (Olmoniya), Gollandiya, Polsha, Chexiya, Vengriya, Rossiya va Xitoy singari davlatlar ilmiy majmualarida chop etilgan. Professor Latipov 40 yildan ortiq vaqt davomida Toshkent Davlat Texnika Universitetining «Oliy Matematika» kafedra mudiri boʻlib faoliyat yuritdi, va hozirga qadar oʻsha oliygohda maʼruzalar qiladi. H.R.Latipov Oliy maktab aʼlochisi, va 2002-yili «Shuhrat» medali bilan taqdirlangan.

OʻZBEKTELEFILM"" — televideniyeda koʻrsatishga moʻljallangan badiiy va hujjatli filmlar kinostudiyasi. 1970 yil Toshkentda tashkil etilgan. ""Oʻ."" ning tashkil boʻlishi va rivojlanishi Gʻ.Rasulov, F.Rashidov, U.Burhonov kabilar nomi bilan bogʻliq. Faoliyatining dastlabki yillari koʻpgina xronikal film, telekinojurnal, filmspektakl, filmkonsertlar ishlagan. ""Oʻzbek madonnasi"", ""Uchinchi haqiqat"", ""Orol — taqdirim mening"", ""Boysunda qorlar eriganda"", ""Xivacha ajralish"", ""Kosmogoniya"" kabi hujjatli, ""Shashmaqom"", ""Koʻgʻirchoqboz"", ""Aziz"" singari qisqametrajli badiiy filmlar ishlandi. ""Eshmat — saxiy farishta"", ""Sevgilisini topish"", ""Ana oʻsha Nasriddin"", ""Olmani menga qarab ot"", ""Boychechak"", ""Lafz"", ""Charxpalak"", ""Ochiq dars"", ""Mening shotlandiyalik doʻstim"", ""Baxt gullari"", ""Zumrad va Qimmatning yangi sarguzashtlari"" kabi turli mavzudagi filmlar chiqarildi. Oʻz faoliyati davomida koʻpgina hujjatli, xronikal, ilmiyommabop, publitsistik, badiiypublitsistik, musiqali, telejurnal, bolalar uchun telefilmlar ishladi.

Parchin (fors.) — meʼmorlik bezaklarida ishlatiladigan sirlangan sopol taxtachalar; turli ranglarda sirlanishi bilan koshinaan farq qiladi. Naqsh, yozuv, tasvirlar ishlash (mozaika)da parchindan foydalaniladi. Shakli: teng tomonli uchburchak, murabba, toʻrtburchakli, baʼzan 6, 8 qirrali ham boʻladi. Usta parchin usulida bezak yaratishi uchun avval xom loydan taxtachalar tayyorlaydi, ularni xumdonda pishirib sopol holiga keltiradi, soʻng ustidan sir beradi (boʻyay-di). Sirlangan taxtachalar xumdonda yana pishirib olinadi, shundan soʻng binolar bezagida ishlatiladi. Oʻzbekiston hududida parchin bilan bezatilgan meʼmoriy obidalar koʻp (Registon ansambli va boshqalar). Hozirgi kunda ham meʼmorlikda parchin keng qoʻllaniladi (Xalqlar doʻstligi saroyi, Oliy Majlis, Oʻzbekiston konservatoriyasi binolarida va hokazo).

Oliveto Lario Italiyaning Lombardia mintaqasida joylashgan kommunadir. Lecco provinsiyasi tarkibiga kiradi. Maydoni – 16 km2. 1164 nafar aholi istiqomat qiladi (2008).

Lisio Italiyaning Piemont mintaqasida joylashgan kommunadir. Cuneo provinsiyasi tarkibiga kiradi. Maydoni – 8 km2. 221 nafar aholi istiqomat qiladi (2008).